
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ Π0ΛΕ0Δ0ΜΙΚΩΝ ΘΕΜΑΤΩΝ Αρ. Φύλλου 48 

22 Φεβρουάριου 2012 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέου του κτηρίου, που 
βρίσκεται επί των οδών Κοραή 6 και Αντιπά¬ 
τρου (ή Αντιπάτρου 6, σύμφωνα με την με αρ. 
163 καρτέλα της ΕΠΑ), στην πόλη της Καβάλας, 
φερομένου ως συνιδιοκτησίας Αναστασίας Ρώρ- 
ρα (σύμφωνα με την καρτέλα του φερομένου ως 
ιδιοκτησίας κληρονόμων Αναστάσιου και Ευάγγε¬ 
λου Τζίμα) και καθορισμός ειδικών όρων και πε¬ 


ριορισμών δόμησης αυτού. 1 

Αναγνώριση οδού ως Κύριας και Μοναδικής Δημο¬ 
τικής στην περιοχή της Κυπαρισσίας του Δήμου 
Τριφυλίας. 2 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αρ. ΥΠΠΟΤ/ΔΝΣΑΚ/ 
79410/1468/08-11-2011 απόφαση του Υπουργού Πο¬ 
λιτισμού που δημοσιεύθηκε στο ΦΕΚ 328/18-11-2011 


(τ. Α.Α.Π.). 3 

ΑΠΟΦΑΣΕΙ Σ 

Αριθμ. 2946/11 (1) 


Χαρακτηρισμός ως διατηρητέου του κτηρίου, που βρί¬ 
σκεται επί των οδών Κοραή 6 και Αντιπάτρου (ή Αντι¬ 
πάτρου 6, σύμφωνα με την με αρ. 163 καρτέλα της 
ΕΠΑ), στην πόλη της Καβάλας, φερομένου ως συ- 
νιδιοκτησίας Αναστασίας Ρώρρα (σύμφωνα με την 
καρτέλα του φερομένου ως ιδιοκτησίας κληρονόμων 
Αναστάσιου και Ευάγγελου Τζίμα) και καθορισμός ει¬ 
δικών όρων και περιορισμών δόμησης αυτού. 

Ο ΥΠΟΥΡΓΟΣ 

ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ ΚΑΙ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α) Του Ν. 1577/1985 (ΦΕΚ 210 Α') «Γενικός Οικοδομι¬ 
κός Κανονισμός» και ειδικότερα του άρθρου 4 αυτού, 
όπως το άρθρο αυτό τροποποιήθηκε με το Ν. 1772/1988 
(ΦΕΚ 91 Α') και αντικαταστάθηκε με το άρθρο 3 του 
Ν. 2831/2000 (ΦΕΚ 140 Α') «Τροποποίηση των διατάξεων 
του Ν. 1577/1985 «Γενικός Οικοδομικός Κανονισμός» και 
άλλες πολεοδομικές διατάξεις». 


β) Του Π.Δ. 358/1986 (ΦΕΚ 158 Α') «Καθορισμός αρ¬ 
μοδιοτήτων Υπουργείου Βόρειας Ελλάδας» και ειδικό¬ 
τερα του άρθρου 2 παρ. δ (αα), που αναφέρονται στο 
χαρακτηρισμό κτιρίων ως διατηρητέων ή οικισμών ή 
τμημάτων αυτών ως παραδοσιακών. 

γ) Του Π.Δ. 110/2011 (ΦΕΚ 243/Α/11-11-11) «Διορισμός 
Αντιπροέδρων της Κυβέρνησης, Υπουργών, Αναπλη¬ 
ρωτών Υπουργών και Υφυπουργών». 

δ) Των άρθρων 54 και 90, του Π.Δ. 63/2005 «Κωδικο¬ 
ποίηση της νομοθεσία για την Κυβέρνηση και τα Κυ¬ 
βερνητικά όργανα» (ΦΕΚ Α' 98/22-4-2005). 

ε) Του Π.Δ. 185/2009 (ΦΕΚ 213/Α707.10.2009) και ειδι¬ 
κότερα του άρθρου 3 που αναφέρεται στην μετατρο¬ 
πή του Υπουργείου Μακεδονίας - Θράκης σε Γενική 
Γραμματεία Μακεδονίας - Θράκης και τη μεταφορά 
αυτού ως σύνολο αρμοδιοτήτων, υπηρεσιών, θέσεων 
και προσωπικού στο Υπουργείο Εσωτερικών. 

στ) Του Π.Δ. 96/2010 (ΦΕΚ 170/Α'/28-09-2010) και ειδικό¬ 
τερα του άρθρου 2 που αναφέρεται στη μεταφορά της 
Γ ενικής Γ ραμματείας Μακεδονίας-Θράκης στο Υπουρ¬ 
γείο Οικονομίας, Ανταγωνιστικότητας και Ναυτιλίας ως 
σύνολο αρμοδιοτήτων, θέσεων και προσωπικού από το 
Υπουργείο Εσωτερικών, Αποκέντρωσης και Ηλεκτρονι¬ 
κής Διακυβέρνησης. 

2. Του ΠΔ 65/11 (ΦΕΚ 147/Α'/27-6-11) και ειδικότερα του 
αρθρ. 4 που αναφέρεται στη συγχώνευση του Υπουρ¬ 
γείου Οικονομίας, Ανταγωνιστικότητας και Ναυτιλίας 
και του Υπουργείου Θαλάσσιων Υποθέσεων, Νήσων και 
Αλιείας στο Υπουργείο Ανάπτυξης, Ανταγωνιστικότητας 
και Ναυτιλίας. 

3. Την με αριθ. 3392/25-10-11 (ΦΕΚ 2622/Β/8-11-11) από¬ 
φαση του Υπουργού Ανάπτυξης, Ανταγωνιστικότητας 
και Ναυτιλίας, Μιχαήλ Χρυσοχοΐδη εξουσιοδότησης στο 
Γ ενικό Γ ραμματέα, στον Προϊστάμενο Γ ενικής Διεύθυν¬ 
σης και στους Προϊσταμένους των Διευθύνσεων, των 
Αυτοτελών Τμημάτων και των Τμημάτων της Γενικής 
Γραμματείας Μακεδονίας- Θράκης για υπογραφή εγ¬ 
γράφων «Με εντολή Υπουργού». 

4. Την από 20-7-11 αιτιολογική έκθεση της Γενικής 
Γ ραμματείας Μακεδονίας Θράκης για τον χαρακτηρισμό 
ως διατηρητέου του κτηρίου του θέματος. 

5. Το με αρ. 19842/18-8-11 (ΓΓΜΑΘ 2696/24-8-11) έγγρα¬ 
φο του Δήμου Καβάλας με αποδεικτικό τοιχοκόλλησης 
της παραπάνω αιτιολογικής έκθεσης, δημοσίευση ανα¬ 
κοίνωσης σε εφημερίδα της πόλης, αποδεικτικό επίδο- 

σης στην φερόμενη συνιδιοκτήτρια Αναστασία Ρώρρα, 
καθώς και αντιρρήσεις της Τεχνικής Υπηρεσίας του 
Δήμου Καβάλας. 

6. Τις με αρ. Γ.Γ.Μ.Θ. 2946/15-9-11 αντιρρήσεις της φε- 
ρόμενης ως συνιδιοκτήτριας Αναστασίας Ρώρρα κατά 
της από 20-7-11 αιτιολογικής έκθεσης της Γενικής Γραμ- 
ματείας Μακεδονίας Θράκης. 

7. Την από 8-12-11 εξέταση από την Δ/νση Περιβάλλο¬ 
ντος και Υποδομών της Γ ενικής Γ ραμματείας Μακεδο¬ 
νίας Θράκης των με αριθμ. πρωτ. Γ.Γ.Μ.Θ. 2946/15-9-11 
αντιρρήσεων της φερόμενης ως συνιδιοκτήτριας Ανα¬ 
στασίας Ρώρρα και των με αρ. 19842/18-8-11 (ΓΓΜΑΘ 
2696/24-8-11) αντιρρήσεων του Δήμου Καβάλας και την 
πρόταση απόρριψης της, αποφασίζουμε: 

1. Απορρίπτουμε τις ενστάσεις της φερόμενης ως συνι- 
διοκτήτριας Αναστασίας Ρώρρα και του Δήμου Καβάλας 
που αφορούν στο χαρακτηρισμό ως διατηρητέου του 
κτηρίου του θέματος για τους λόγους που αναφέρονται 
στην από 8-12-11 εξέτασή τους. 

2. Γίνονται δεκτές εν μέρει οι αντιρρήσεις για τον 
χαρακτηρισμό ως διατηρητέου του ρυμοτομούμενου 
τμήματος της αυλής του εν λόγω κτηρίου επί της οδού 
Κοραή και για χαρακτηρισμό ως διατηρητέου τμήματος 
της πίσω όψης του κτηρίου του θέματος. 

3. Επιτρέπουμε τη δυνατότητα μερικών τροποποιήσε¬ 
ων στο κτήριο για την απρόσκοπτη αξιοποίηση του. 

4. Χαρακτηρίζουμε ως διατηρητέο το κτήριο, που βρί¬ 
σκεται επί των οδών Κοραή 6 και Αντιπάτρου (ή Αντιπά¬ 
τρου 6, σύμφωνα με την με αρ. 163 καρτέλα της ΕΠΑ), 
στην πόλη της Καβάλας, φερόμενο ως συνιδιοκτησία 
Αναστασίας Ρώρρα (φερόμενο σύμφωνα με την καρ¬ 
τέλα του ως ιδιοκτησίας κληρονόμων Αναστάσιου και 
Ευάγγελου Τζίμα), όπως φαίνεται διαγραμμισμένο, στο 
τοπογραφικό διάγραμμα σε κλ. 1:1000, που θεωρήθηκε 
από τη Δ/νση Περιβάλλοντος και Υποδομών της Γ ενικής 
Γραμματείας Μακεδονίας- Θράκης και συνοδεύει την 
απόφαση αυτή, για τους παρακάτω λόγους: 

α) Το κτήριο είναι αξιόλογο με ιδιαίτερο αρχιτεκτονικό 
και μορφολογικό χαρακτήρα. 

β) Αποτελεί παλιά αστική κατοικία με ενδιαφέροντα 
νεοκλασικά στοιχεία και αποτελεί παραδοσιακό αρχι- 
τεκτόνημα. 

γ) Βρίσκεται στην πόλη της Καβάλας και συμβάλλει 
στην ανάδειξη της εικόνας του αστικού τοπίου. 

δ) Αποτελεί μέρος ενός ιδιαίτερα αξιόλογου συνόλου 
ομοειδών κτηρίων με περιβάλλοντες χώρους (αυλές), 
πολύ ενδιαφέρον ανάπτυγμα όψεων, οπτική συνέχεια 
και συνοχή, ένα διατηρούμενο, μέχρι σήμερα, κομμάτι 
του πολεοδομικού ιστού της Καβάλας, της εποχής των 
αρχών του 19ου αιώνα, στοιχείο αρχιτεκτονικής κλη¬ 
ρονομιάς που αξίζει να διατηρηθεί. Η διατήρηση αυτού 
του συνόλου θα δημιουργήσει ένα σημαντικό πυρήνα 
αξιόλογων κτηρίων στην ευρύτερη περιοχή. 

ε) Η διατήρηση του συμβάλλει στη διατήρηση της 
ιστορίας της αρχιτεκτονικής, της περιβαλλοντικής, πο- 
λεοδομικής και αισθητικής φυσιογνωμίας της πόλης 
της Καβάλας. 

Ειδικότερα: 

5. Στο χαρακτηριζόμενο διατηρητέο κτήριο απαγορεύ¬ 


εται κάθε αφαίρεση, αλλοίωση ή καταστροφή των επί 
μέρους αρχιτεκτονικών ή διακοσμητικών στοιχείων του 
και γενικά κάθε επέμβαση που θίγει τον αρχιτεκτονικό 
χαρακτήρα και αλλοιώνει τη μορφή του. 

6. Δεν χαρακτηρίζονται ως διατηρητέα: 

α) η διώροφη μεταγενέστερη προσθήκη στην πίσω 
όψη του εν λόγω κτηρίου, 

β) η ισόγεια προσθήκη (που βρίσκεται αριστερά από 
την πόρτα του μαντρότοιχου της αυλής) και η εξωτερική 
σκάλα στον πίσω αύλειο χώρο. 

7. Επιτρέπονται: 

α) η επισκευή, ο εκσυγχρονισμός των εγκαταστάσε¬ 
ων, η στατική ενίσχυση, η εσωτερική επέμβαση στη 
διαρρύθμιση του κτηρίου για λόγους στατικούς και λει¬ 
τουργικούς, χωρίς αλλοίωση του αρχιτεκτονικού και 
μορφολογικού του χαρακτήρα και των βασικών αρχών 
της σύνθεσής του. 

β) η διάνοιξη ενός ανοίγματος στον όροφο, στην όψη 
επί της οδού Αντιπάτρου, στο σημείο όπου υπάρχει 
τοιχοποιία, σε οριζόντια και κάθετη συμμετρική διάταξη 
και αντιστοιχία με τα υπόλοιπα συμμετρικά ανοίγματα, 
όμοιας τυπολογίας και κατασκευής με αυτά, 

γ) η μερική τροποποίηση της βορειοδυτικής πλαϊνής 
όψης και της πίσω όψης, ως προς τα ανοίγματα, για 
λόγους λειτουργικούς, 

δ) η μερική μείωση του αύλειου χώρου επί της οδού 
Κοραή, ώστε να εξασφαλίζεται καλύτερη διέλευση αυ¬ 
τοκινήτων, εφόσον αυτή δεν επηρεάζει την προστασία 
και ανάδειξη του κτηρίου μετά από γνωμοδότηση της 
αρμόδιας ΕΠΑΕ και από έγκριση της Γ ενικής Γ ραμμα¬ 
τείας Μακεδονίας - Θράκης. 

8. Απαγορεύεται η τοποθέτηση φωτεινών ή μη επι¬ 
γραφών και διαφημίσεων στη στέγη και στις όψεις του 
διατηρητέου κτηρίου, πλην των αναγκαίων, περιορισμέ¬ 
νων διαστάσεων επιγραφών στην ελληνική γλώσσα που 
υποδηλώνουν τη χρήση του. 

9. Για επεμβάσεις στο εσωτερικό ή στο εξωτερικό του 
διατηρητέου κτηρίου, (εκτός απ’ όσα αναφέρονται στη 
με αρ. 1714/24-6-11 εγκύκλιο της Γενικής Γραμματείας 
Μακεδονίας Θράκης), απαιτείται ο έλεγχος της μελέτης 
από την Επιτροπή Αρχιτεκτονικού και Πολεοδομικού 
Ελέγχου (ΕΠΑΕ) και η έγκριση αυτής από τη αρμόδια 
Δ/νση Περιβάλλοντος και Υποδομών της Γ ενικής Γ ραμ¬ 
ματείας Μακεδονίας Θράκης του Υπουργείου Ανάπτυ¬ 
ξης, Ανταγωνιστικότητας και Ναυτιλίας. 

10. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
Ο.Τ.Α. 

11. Η ισχύς της απόφασης αυτής αρχίζει από τη δημο¬ 
σίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 27 Ιανουάριου 2012 

Με εντολή Υπουργού 
Ο Γ ενικός Γ ραμματέας 
Μακεδονίας και Θράκης 
Γ. ΧΑΤΖΗΚΩΝΣΤΑΝΤΙΝΟΥ 

ΕΘΝΙΚΟ ΤΥΠΟΓΡΑΦΕΙΟ 


Για τεχνικούς Λόγους στο σχεδιάγραμμα, 
έγινε σμίκρυνση, κατά ποσοστό Υ 9 % 

Αριθμ. 3620 (2) 

Αναγνώριση οδού ως Κύριας και Μοναδικής Δημοτι¬ 
κής στην Περιοχή της Κυπαρισσίας του Δήμου Τρι- 
φυλίας. 

Ο ΓΕΝΙΚΟΣ ΓΡΑΜΜΑΤΕΑΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΠΕΛΟΠΟΝΝΗΣΟΥ, 
ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έγοντας υπόψη : 

1. Τις διατάξεις του Ν. 3852/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης» (ΦΕΚ 87 Α77-6-2010). 

2. Το ΠΔ 139/2010 «Οργανισμός της Αποκεντρωμένης 
Διοίκησης Πελοποννήσου, Δυτικής Ελλάδας και Ιονίου 
(ΦΕΚ 232 Α727-12-2010). 

3. Τις διατάξεις του Ν. 2503/1997 (ΦΕΚ 107Α) «Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για την τοπική αυτοδιοίκηση και άλλες διατάξεις» 
και ειδικότερα το άρθρο 6 (παρ. 6β), όπως έχει τροπο¬ 
ποιηθεί και ισχύει μέχρι σήμερα. 

4. Τις διατάξεις του άρθρου 33 παρ. 3 του Ν.4014/2011 
(ΦΕΚ Α' 209/11) «Περιβαλλοντική αδειοδότηση έργων και 
δραστηριοτήτων, ρύθμιση αυθαιρέτων σε συνάρτηση με 
δημιουργία περιβαλλοντικού ισοζυγίου και άλλες διατά¬ 
ξεις αρμοδιότητας Υπουργείου Περιβάλλοντος». 

5. Τα οριζόμενα στην υπ' αριθμ. 3237/11-11-2011 από¬ 
φαση Γενικού Γραμματέα Αποκεντρωμένης Διοίκησης 
Πελοποννήσου, Δυτικής Ελλάδας και Ιονίου για την συ¬ 
γκρότηση του Συμβουλίου Χωροταξίας Οικισμού και 
Περιβάλλοντος Αποκεντρωμένης Διοίκησης Πελοπον¬ 
νήσου, Δυτικής Ελλάδας και Ιονίου (Σ.Χ.Ο.Π.Α.Δ.) στην 
Πελοπόννησο. 

6. Το Π.Δ/γμα 24.5.85 (ΦΕΚ 270 Δ') περί τροποποίησης 
των όρων και περιορισμών δόμησης των γηπέδων των 
κείμενων εκτός σχεδίου και ειδικότερα την παρ. 2β του 
άρθρου 1. 

7. Την υπ αριθμ. 215/2011 απόφαση του Δημοτικού 
Συμβουλίου Τριφυλίας - Πρακτικό 13/7-7-2011 - Θετική 
γνωμοδότηση. 


8. Την υπ αριθμ. 9201/3-5-2011 βεβαίωση του Δημάρχου 
Τ ριφυλίας. 

9. Την υπ αριθμ. 21057/1-8-2011 βεβαίωση του Δημάρ¬ 
χου Τριφυλίας. 

10. Την ομόφωνη θετική γνωμοδότηση του Νομαρχια¬ 
κού ΣΧΟΠ Ν. Μεσσηνίας Πρακτικό 7ο 29-9-2011 Θέμα Γ. 

11. Το υπ’ αριθμ. οικ2399/502 έγγραφο της Πολεοδο¬ 
μίας του Δήμου Τριφυλίας. 

12. Το υπ’ αριθμ. 47999/15924/1-11-2011 έγγραφο της 
Περιφέρειας Πελοποννήσου. 

13. Το υπ’ αριθμ. 3202/13-12-2011 έγγραφο της Δ/νσης 
ΠΕ.ΧΩ.ΣΧ. Πελοποννήσου με το οποίο διαβιβάστηκε το 
υπόψη αίτημα στο ΣΧΟΠΑΔ μετά από γνωμοδότηση 
του Νομαρχιακού ΣΧΟΠ Ν. Μεσσηνίας. 

14. Την ομόφωνη, θετική γνωμοδότηση του Σ.Χ.Ο.Π.Α.Δ. 
Πελοποννήσου, απόσπασμα Πρακτικού υπ’ αριθμ. 2/ 
16-12-2011 θέμα 2ο, όπως αυτό διαβιβάστηκε στην Υπη¬ 
ρεσία με το α.π. 8/27-12-2011 έγγραφο (Α.Π. ΔΙ.ΠΕ.ΧΩ.ΣΧ. 
3620/27-12-2011). 

15. Το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου Ο.Τ.Α., αποφασίζουμε: 

Την αναγνώριση της οδού που συνδέει τον προϋφι- 
στάμενο του 1923 οικισμό Άνω Πόλης Κυπαρισσίας με 
τον οικισμό Ροντάκι και εν συνεχεία με τους οικισμούς 
Στασιό, Ξηρόκαμπο και Αρμένιοί, ως Κύριας και Μονα¬ 
δικής Δημοτικής Οδού, για το τμήμα της από τα όρια 
της Ανω Πόλης Κυπαρισσίας και μέχρι την διασταύρωση 
προς Ξηρόκαμπο, μετά το Ροντάκι. 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή μαζί με το συνημμένο Διάγραμμα να 
δημοσιευτεί στην Εφημερίδα της Κυβερνήσεως. 

Τρίπολη, 29 Δεκεμβρίου 2011 

Ο Γ ενικός Γ ραμματέας 
Αποκεντρωμένης Διοίκησης 
ΑΝΑΣΤΑΣΙΟΣ ΑΠΟΣΤΟΛΟΠΟΥΛΟΣ 

ΔΙΟΡΘΩΣΕΙΣ ΣΦΑΛΜΑΤΩΝ ΦΕΚ 328/18-11-2011 (τ. Α.Α.Π.), επισυνάπτεται το συνημ- 

(3) μένο τοπογραφικό. 

Στην υπ’ αρ. ΥΠΠΟΤ/ΔΝΣΑΚ/79410/1468/08-11-2011 από¬ 
φαση του Υπουργού Πολιτισμού που δημοσιεύθηκε στο (Από το Υπουργείο Πολιτισμού) 



498 


ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 



οχ. € 403 ^ 




Ο.Τ 64058 


ΟΔΟΣ ΚΕΡΑΜΕΙΚΟΥ ΠΑ 11,ΟΟπι 


Ο.Τ. 


έ 

Μ 

τ 

I 


ο 

< 

ο 


ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 0 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 




































